Joel Obi
Joel Chukwuma Obi (Lagos, 22 ta' Mejju 1991) jew sempliċiment magħruf bħala Joel Obi, huwa plejer tal-futbol Niġerjan li jilgħab bħala midfilder.

Karriera 

Obi għamel id-debutt għal Inter fid-29 ta' Settembru 2010 fil-fażi tal-gruppi tal-UEFA Champions League f'logħba kontra Werder Bremen. Huwa lagħab fl-aħħar 10 minuti tal-logħba wara li daħal bħala sostitut fit-80 minuta minflok il-midfilder Dejan Stanković. Inter kienu rebħu bl-iskor ta' 4-0. 

Obi għamel id-debutt fis-Serie A fis-17 ta' Ottubru 2010 kontra Cagliari meta kien sostitwit minn Philippe Coutinho fis-66 minuta. Inter rebħu l-logħba 1-0 grazzi għal gowl minn Samuel Eto'o.

F'Jannar tal-2011, Parma xtraw nofs is-servizzi ta' Obi fit-trattativa li rat lil Nwankwo Obiora jingħaqad magħhom. Obi xorta waħda baqa' ma' Inter sa tmiem l-istaġun. Hu beda l-istaġun 2011–12 fejn lagħab mal-ewwel ħdax fil-finali tas-Supercoppa kontra r-rivali Milan, li Inter tilfu 2–1 minkejja li Obi kien fost l-aqwa fil-grawnd. F'Jannar tal-2012, Parma ċedew in-nofs li akkwistaw lill-Inter għas-somma ta' €3.5 miljun u l-plejer beda jirċievi 700 elf fis-sena.

Internazzjonali 

Obi għamel id-debutt internazzjonali tiegħu għan-Niġerja fid-9 ta' Frar 2011 f'logħba ta' ħbiberija kontra s-Sierra Leone f'Lagos.

Statistika 

Aġġornata sat-23 ta' Jannar 2013

Unuri

Klabbb 

Inter
 Supercoppa Italiana: 2010
 Coppa Italia: 2011
 Tazza tad-Dinja tal-Futbol tal-Klabbs: 2010

Referenzi

Ħoloq esterni 
 

Twieldu fl-1991
Nies ħajjin
Futbolers Niġerjani
Plejers ta' Inter Milan
Plejers tas-Serie A